— 116 — 



nepveu du defunct, que aulcuns m'asseurent vad bon chemin (1), 

 mais je tiens que l'on aura heu respect à ce qu'il n'ha l'eage. Je 

 ne vous sçauroye sur tout cecy dire dadvantaige de ce que je 

 vous ay dit par ma précédente, et quelque diligence que face le 

 courrier, je tiens que la cloche (comme l'on dit en Flandres) 

 sera fondue et que le chappitre, pour non perdre son droit 

 d'élection, n'aura dormy, et j'actendray avec désir nouvelles de 



ce que se sera faict 



De Madrid, ce v de juillet 1584. 



Vostre bon cousin, confrère et ami, 

 Ant. Card. de Granvelle. 



Le cardinal de Granvelle à son cousin Jacques de Saint-Mauris : 

 Madrid, 23 juillet 1584. 



Vostredicte lettre (du 25 du mois passé) m'a aussi mis en une 

 merveilleuse peine, voyant par icelle le succès de la postula- 

 tion qu'ont faict de ma personne messieurs du chappitre à l'ar- 

 chevesché de Besançon à présent vacant; et si vous eussiés 

 reçeu mes lettres à temps, que le courrier de Sa Majesté vous 

 portoit, vous eussiés veu par icelles combien j'estois loing d'y 

 vouloir aspirer. La compaignie m'a faict plus de faveur et d'hon- 

 neur que je ne saurois mériter, ayant meilleur opinion de moy 

 que je n'ay moi-mesme, congnoissant mon insuffisance et que 

 mon eage requiert doiresenavant plustost repos que non nou- 

 velle charge : avec ce qu'il me seroit impossible de, pour main- 

 tenant, y aller résider, et vous sçavez combien la présence du 

 pasteur sert aux églises. Je présuppose que messieurs du cha- 

 pitre se sont hastez en leur délibération pour éviter les brigues 

 et importunitez, que peult estre aulcuns eussent usé pour faire 

 tomber ceste charge sur quelqung de leurs parens, peult estre 

 non trop à propos pour le bien de l'église. Et vois le sentement 

 qu'il y pourroit avoir si je n'acceptois la postulation et le danger 

 auquel je les mettrois, et l'église, par les practiques que se fe- 



(1) Prosper de la Baume, neveu du cardinal Claude, en faveur duquel 

 son oncle s'était démis de l'abbaye de Cherlieu. 



